kardosdrur/scandi-wiki huggingface dataset:
Blaenau Gwent

Blaenau Gwent et county borough i det sydvestlige Wales. Det grænser op til Monmouthshire og Torfaen mod øst, Caerphilly mod vest og Powys mod nord. De største bbyer er Abertillery, Brynmawr, Ebbw Vale og Tredegar.
Det højeste punkt er Coity Mountain med 578 moh.

I 2017 havde countiet 70.020 indbyggere.
Ifølge en folketælling fra 2011 kan 5,5% af countiets befolkning (ca. 3.705 personer) tale, læse og skrive walisisk, mens 7,8%, eller 5.284 beboere blot kan tale walisisk. Ved samme folketælling havde Blaenau Gwent det højeste niveau af fattigdom blandt børn i Wales.

Referencer
Megawatt-time

Megawatt-time (MWh) er en fysisk enhed for arbejde og energi, hvor Watt er SI-enheden for effekt, hhv. energi pr. tidsenhed.
1 megawatt-time svarer til 3,6 gigajoule.
Enheden megawatt-time benyttes ofte i forbindelse med årligt elforbrug.
En typisk dansker fra 2020 brugte årligt omkring 1,5 MWh strøm fraregnet strøm til opvarmning.
Et typisk dansk hus på 130 kvadratmeter regnes til at bruge omkring 18 MWh til opvarmning, både rumopvarmning og opvarmning af forbrugsvand.

Dansk lovgivning for elforbrugsmålere fordrer at det "målte elforbrug skal vises i kilowatt-timer eller i megawatt-timer."

I slutningen af 2021 kostede en elektrisk megawatt-time cirka 3.000 kroner i Danmark.

Henvisninger 

Energienheder
Altair 8800

Altair 8800 er en mikrocomputer designet i 1974 af Micro Instrumentation and Telemetry Systems (MITS) og er baseret på 8080 CPU.

Referencer

Se også
 CP/M, et operativsystem til Intel 8080/85

Eksterne henvisninger

Mikrocomputere
Etableret i 1974
FrieslandCampina

Koninklijke FrieslandCampina N.V. er et hollandsk multinationalt mejerikooperativ, som har hovedsæde i Amersfoort. Det blev skabt ved en fusion mellem Friesland Foods og Campina 31. december 2008. Det er Hollands største mejerivirksomhed og blandt verdens 10 største mejerivirksomheder. Kooperativets omsætning var i 2020 på 11,14 mia. euro, og der var 23.783 ansatte. FrieslandCampina er organiseret som et kooperativ, som ejes af kooperativets omkring 23.000 mælkeproducenter.

Virksomhedens primære mærker er: Friesche Vlag, Chocomel, Fristi, Friso, Dutch Lady, Milner, Campina, Landliebe, Optimel, Mona og "Mix'it". FrieslandCampina’s produkter sælges i mere end 100 lande.

I slutningen af 1997 fusionerede fire hollandske mejerikooperativer og skabte Friesland Coberco Dairy Food. Campina blev etableret i 1989 ved fusion af to regionale mejerikooperativer, Melkunie Holland og DMV Campina.

Referencer 

Fødevarevirksomheder fra Nederlandene
Mejerier
Etableret i 2009
Fonterra

Fonterra Co-operative Group Limited er et newzealandsk multinationalt børsnoteret mejeri-kooperativ, som ejes af omkring 10.500 newzealandske mælkeproducenter. Virksomheden står for ca. 30 % af verdens eksport af mælkeprodukter. Det er i blandt verdens ti største mejerivirksomheder og med en omsætning 19,2 mia. NZ$, er det New Zealand's største virksomhed. Der var 21.400 ansatte i 2017.

Fonterra blev etableret i Oktober 2001 ved en fusion mellem New Zealands to største mejeri-kooperativer, henholdsvis New Zealand Dairy Group og Kiwi Cooperative Dairies. Navnet Fonterra kommer fra latin , som betyder "kilde fra land".

Referencer 

Virksomheder fra New Zealand
Mejerier
Dairy Farmers of America

Dairy Farmers of America Inc. (DFA) er et amerikansk mejeri-kooperativ med hovedsæde i Kansas City. Kooperativets omsætning var i 2017 på 14,7 mia. US-dollar og der var ca. 18.000 ansatte.. Kooperativet ejes af ca. 14.000 mælkeproducenter, som producerer omkring 22 % af alt råmælk i USA, hvilket gør det til verdens tredjestørste mejerivirksomhed.

DFA blev etableret i 1998 gennem af fusion af fire mejeri-kooperativer: Southern region of Associated Milk Producers Inc., Mid-America Dairymen Inc., Milk Marketing Inc. og Western Dairymen Cooperative Inc. Siden dengang er fem andre kooperativer blevet en del af DFA: Independent Cooperative Milk Producers Association, Valley of Virginia Milk Producers Association, California Cooperative Creamery, Black Hills Milk Producers og Dairylea Cooperative Inc.

I 2011 opkøbte DFA Kemps. I 2014 opkøbte DFA Oakhurst,
I 2020 opkøbte Dairy Farmers of America Dean Foods.

Referencer 

Fødevarevirksomheder fra USA
Mejerier
Etableret i 1998
Radiorum

Radiorum er betegnelsen for et særligt lokale på et større skib, som husede skibets radiostation, og hvor skibets telegrafist arbejder til daglig.

Med fremkomsten af mere pålidelige kommunikationskanaler end kortbølgeradio, f.eks. satellitbaseret internetadgang − og da man ikke længere anvender morsetelegrafi på skibe − er der ikke længere behov for telegrafister om bord på skibe, og radiorummet på de fleste skibe er derfor blevet nedlagt.

Eksterne henvisninger

 Ship station 

Skibsterminologi
Swansea Museum

Swansea Museum er et museum i Swansea, Wales, der blev grundlagt i 1841, og det er dermed det ældste museum i Wales. Det blev oprettet af og til Royal Institution of South Wales, og indeholder en række samlinger med lokalhistorie og transport.

Referencer

Eksterne henvisninger 

 

Museer i Wales
Museer etableret i 1841
Swansea
Aleutian Arc

Aleutian Arc (dansk: Aleutiske Bue) er en stor  i den amerikanske delstat Alaska. Den består af en række aktive og sovende vulkaner, der er dannet som et resultat af subduktion langs Aleutergraven. Selvom den har navn fra øgruppen Aleuterne, er dette udtryk en geologisk gruppe snarere end en geografisk, og Aleutian Arc strækker sig gennem Alaska-halvøen efter Aleutian Range til Aleutian Islands. 

Den Aleutiske bue afspejler subduktion af Stillehavspladen under den nordamerikanske plade. Det strækker sig over 3.000 km fra Kamchatka-halvøen i vest til Alaska-bugten i øst. Unimak Passet i den sydvestlige ende af Alaska-halvøen markerer den østlige overgang fra en oceanisk i vest til en kontinental bue i øst.

Vulkaner 
Vulkaner inden for denne bue omfatter:

Mount Adagdak
Mount Akutan
Mount Amak
Mount Amukta
Mount Aniakchak
Augustine Volcano
Black Peak
Bogoslof Island
Mount Carlisle
Mount Chiginagak
Cleveland Volcano
Cold Bay Volcano
Mount Dana
Davidof Volcano
Mount Denison
Devils Desk
Mount Douglas
Mount Dutton
Mount Emmons
Fourpeaked Mountain
Mount Frosty
Gareloi Volcano
Great Sitkin
Mount Gilbert
Mount Griggs
Hayes Volcano
Mount Iliamna
Isanotski Peaks
Mount Kaguyak
Mount Kanaga
Kasatochi Island
Mount Katmai
Mount Kialagvik
Kiska
Korovin Volcano
Mount Kukak
Mount Kupreanof
Mount Mageik
Makushin Volcano
Mount Martin
Novarupta
Nunivak Island
Mount Okmok
Mount Pavlof
Pavlof Sister
Pogromni Volcano
Mount Recheshnoi
Mount Redoubt
Saint Paul Island
Mount Seguam
Segula Island
Semisopochnoi Island
Mount Shishaldin
Snowy Mountain
Mount Spurr
Mount Steller
Tanaga
Trident Volcano
Ugashik-Peulik
Mount Veniaminof
Mount Vsevidof
Mount Westdahl
Yantarni Volcano

Kilder og henvisninger 

 Geoprisms.org: Aleutian Arc

Aleuterne
Vulkaner i Alaska
Saputo

Saputo Inc. er en canadisk børsnoteret mejerikoncern med hovedsæde i Montreal. Virksomheden havde 2021 en omsætning på 14,294 mia. canadiske-dollar og var Canadas største mejerivirksomhed. Der var i 2021 18.000 ansatte i virksomheden. Saputo-familien er de primære aktionærer i virksomheden.

Udenfor Canada er Saputo tilstede i USA, Argentina, Australien og Storbritannien.

Historie 
Giuseppe Saputo og hans søn Lino Saputo emigrerede til Montreal fra Montelepre på Sicilien i begyndelsen af 1950'erne. I 1954 startede de deres egen forretning. I 1957 blev Saputo's første egentlige produktionsfaciliteter bygget i Montreal.

Referencer 

Fødevarevirksomheder fra Canada
Mejerier
Maja Svetik

Maja Svetik (født 9. marts 1996 i Šempeter pri Gorici, Slovenien) er en kvindelig slovensk håndboldspiller, der spiller for RK Krim og Sloveniens kvindehåndboldlandshold.

Hun blev udtaget til landstræner Dragan Adžić' trup ved VM i kvindehåndbold 2021 i Spanien, hvor det slovenske hold blev nummer 17. Hun deltog desuden også ved VM 2019 i Japan, hvor hun fik slutrundedebut.

Referencer

Eksterne henvisninger 

Håndboldspillere fra Slovenien
Tija Gomilar Zickero

Tija Gomilar Zickero (født 12. maj 2000 i Ljubljana, Slovenien) er en kvindelig slovensk håndboldspiller, der spiller for RK Krim og Sloveniens kvindehåndboldlandshold.

Hun blev udtaget til landstræner Dragan Adžić' trup ved VM i kvindehåndbold 2021 i Spanien, hvor det slovenske hold blev nummer 17. Hun deltog desuden også ved EM 2020 i Danmark, hvor hun fik slutrundedebut.

Referencer

Eksterne henvisninger 

Håndboldspillere fra Slovenien
Personer fra Ljubljana
Ema Abina

Ema Abina (født 18. februar 1999 i Ljubljana, Slovenien) er en kvindelig slovensk håndboldspiller, der spiller for RK Krim og Sloveniens kvindehåndboldlandshold.

Hun deltog under EM i kvindehåndbold 2020 i Danmark, hvor hun fik slutrundedebut.

Referencer

Eksterne henvisninger 

Håndboldspillere fra Slovenien
Manca Jurič

Manca Jurič (født 18. januar 1995 i Ljubljana, Slovenien) er en kvindelig slovensk håndboldspiller, der spiller for RK Krim og Sloveniens kvindehåndboldlandshold.

Hun blev udtaget til landstræner Dragan Adžić' trup ved VM i kvindehåndbold 2021 i Spanien, hvor det slovenske hold blev nummer 17.

Referencer

Eksterne henvisninger 

Håndboldspillere fra Slovenien
Dominika Mrmolja

Dominika Mrmolja (født 28. april 1994 i Postojna, Slovenien) er en kvindelig slovensk håndboldspiller, der spiller for Dunaújvárosi Kohász KA og Sloveniens kvindehåndboldlandshold.

Hun blev udtaget til landstræner Dragan Adžić' trup ved VM i kvindehåndbold 2021 i Spanien, hvor det slovenske hold blev nummer 17.

Referencer

Eksterne henvisninger 

Håndboldspillere fra Slovenien
Andrijana Popović

Andrijana Popović (født 20. april 2002 i Nikšić, Montenegro) er en kvindelig montenegrinsk håndboldspiller, der spiller for ŽRK Budućnost og Montenegros kvindehåndboldlandshold.

Hun blev udtaget til landstræner Bojana Popović' trup ved VM i kvindehåndbold 2021 i Spanien, hvor det montenegrinske hold blev nummer 22.

Referencer

Eksterne henvisninger 
 

Håndboldspillere fra Montenegro
Håndboldspillere fra ŽRK Budućnost
PERFORMANCErum

PERFORMANCErum er en forening, der arrangerer månedlige begivenheder for performancekunst i Aarhus. Foreningen er oprettet af billedkunstneren claus ejner og kunstanmelder Thilde Nyborg i 2012 . Stifterne selv beskriver PERFORMANCErum som "et laboratorium for nyskabende performancekunst, hvor kunstformens praktiske såvel som teoretiske grænser prøves af".

I perioden 2012-2021 har PERFORMANCErum afholdt månedlige events i rum46 i Aarhus. Siden 2021 afholdes det på Godsbanen, Aarhus. Foruden de faste månedlige arrangementer står PERFORMANCErum også bag en række enkeltstående begivenheder, bl.a. Performancefestival i 2019 i samarbejde med udstillingsstedet Spanien 19c..

Blandt udøvende kunstnere og grupper kan bl.a. nævnes Alex Mørch (2018), Flemming Rolighed (2018), Else Ploug Isaksen (2017), Ild i dit ansigt og claus ejner.

Foreningen drives af claus ejner og Esben Staugaard. PERFORMANCErum er støttet bl.a. af Aarhus Kommunes Kulturudviklingspulje..

Referencer 

Foreninger i Aarhus
Kunst
Nataša Ćorović

Nataša Ćorović (født 7. maj 1999 i Nikšić, Montenegro) er en kvindelig montenegrinsk håndboldspiller, der spiller for ŽRK Budućnost og Montenegros kvindehåndboldlandshold.

Hun blev udtaget til landstræner Bojana Popović' trup ved VM i kvindehåndbold 2021 i Spanien, hvor det montenegrinske hold blev nummer 22.

Referencer

Eksterne henvisninger 
 

Håndboldspillere fra Montenegro
Håndboldspillere fra ŽRK Budućnost
Hugorm (band)

Hugorm er en dansk electro-rockgruppe fra Klitmøller. Gruppen blev dannet i 2017 af Simon Kvamm, Morten Gorm og Árni Bergmann.

Historie 
De tre medlemmer mødtes i surfparadiset Klitmøller, hvor de alle havde bopæl. Det musikalske initiativ til Hugorm blev ifølge Simon Kvamm taget af Morten Gorm og Árni Bergmann - den sidste mangeårig lydmand og producer for Kvamms bands, Nephew og De Eneste To. Gorm og Bergmann havde lavet et par instrumentalskitser, som de introducerede for Kvamm.

I et interview til TV2 Nord har Kvamm forklaret, at de alle tre var i en slags midtlivskrise og havde brug for at "lukke noget larm ud" og "ventilere vores frustration over at være midt i livet og kun have udsigt til at dø derude i horisonten". Hjemme i Bergmanns garage var der plads og mulighed, og det blev her, de tre lagde grundstenen til Hugorm.

Diskografi

Album 
 2020 – Kom vi flygter
 2022 – Tro, hug og kærlighed

Ep'er 
 2020 – Folk Skal Bare Holde Deres Kæft (24. januar)

Singler 
 2020 - Bange for mig selv
 2020 - Der er sket noget (feat. Benjamin hav)
 2020 - Pottemanden
 2021 - Træmand (Remixes)
 2021 - Rejsdigop Sætdigned (13. august)
 2022 - Mig & Frank (feat. Frank Hvam) (18. februar)
 2022 - Himmeljuice (27. maj)
 2022 - Flyt dig lige (15. juli)
 2022 - fUGLENE (26. august)

Referencer

Eksterne henvisninger 
 Officiel hjemmeside
 

Musikgrupper fra Danmark
Musikgrupper fra 2017
Klitmøller
Meiji Holdings

Meiji Holdings Company, Ltd. 明治ホールディングス株式会社 () er et japansk børsnoteret konglomerat. Det blev etableret i 2009 ved en fusion mellem Meiji Seika og Meiji Dairies og har hovedsæde i Chuuou i Tokyo. Meiji Co., Ltd.

Meiji Co., Ltd. udgør fødevaredelen i koncernen og deres produkter omfatter bl.a. snacks, konfekture og mejeriprodukter.

Meiji Seika Pharma Co., Ltd. udgør medicin-delen i koncernen.

Referencer 

Fødevarevirksomheder fra Japan
Konglomerater fra Japan
Etableret i 2009
Kenneth Gøtterup

Kenneth Gøtterup (født 6. februar 1970) er en dansk lokalpolitiker som har været borgmester i Dragør Kommune siden 1. januar 2022, valgt for Det Konservative Folkeparti.

Gøtterup har været medlem af byrådet i Dragør Kommune siden 2010. Han blev borgmester i henhold til en konstitueringsaftale indgået mellem Konservative (6 mandater), Socialdemokratiet (3 mandater) og Venstre (2 mandater) efter kommunalvalget 2021.

Erhverv 
Gøtterup er ambulancechef i Hovedstadens Beredskab.

Referencer 

Borgmestre i Danmark 2022-2025
Borgmestre fra Det Konservative Folkeparti
Aleutian Range

Aleutian Range er en stor bjergkæde beliggende i det sydvestlige Alaska. Den strækker sig fra Chakachamna-søen (130 km sydvest for Anchorage) til Unimak Island, som ligger på spidsen af Alaskahalvøen. Den omfatter alle halvøens bjerge, og er speciel på grund af dets store antal aktive vulkaner, som også er en del af den større vulkanbue Aleutian Arc. Fastlandsdelen af bjergkæden er omkring 1.000 km lang. Aleuterne er (geologisk) en delvist nedsænket vestlig forlængelse af området, der strækker sig over yderligere 1.600 km. Den officielle betegnelse "Aleutian Range" omfatter dog kun fastlandetstoppene og toppene på Unimak Island. Området er næsten udelukkende vejløst vildnis. Katmai National Park and Preserve, en stor nationalpark i området, og kan kun nås med båd eller fly.

Aleuternes kerneområde kan opdeles i tre bjerggrupper. Opført fra sydvest til nordøst er de:

 Bjerge på Alaska-halvøen og Unimak Island
 Chigmit-bjergene
 Neacola-bjergene

Lige nord for Aleutian Range ligger Tordrillo-bjergene, den sydøstligste udstrækning af Alaska Range.

Udvalgte bjerge:

 Mount Redoubt (3.108 m), Chigmit-bjergene
 Iliamna-vulkanen (3.054 m), Chigmit-bjergene
 Mount Neacola, (2.873 m), Neacola-bjergene
 Mount Shishaldin (2.857 m), Unimak Island
 Mount Pavlof (2.715 m), Alaska-halvøen
 Mount Veniaminof (2.508 m), Alaska-halvøen
 Isanotski Peaks (2.446 m), Unimak Island
 Mount Denison (2.318 m), Alaska-halvøen
 Mount Griggs, (2.317+ m), Alaska-halvøen
 Mount Douglas (2.153 m), Alaska-halvøen
 Mount Chiginagak (2.134 m), Alaska-halvøen
 Double Peak (2.078 m), Chigmit-bjergene
 Mount Katmai (2.047 m), Alaska-halvøen
 Pogromni-vulkanen (2.002 m), Unimak-øen
 Mount Okmok (1.073 m), Fox Islands

Vulkanudbrud 

To vulkaner brød ud i løbet af sommeren 2008 på de østlige Aleutere. Den 12. juli 2008 brød Okmok-bjerget ud, og var aktiv i en måned. En gigantisk, hurtigt bevægende aske- og gassky skød op til en højde på 15.240 m som følge af dette udbrud.

Mount Kasatochi var hjemsted for det andet udbrud, som fandt sted den 7. og 8. august. Dette udbrud sendte også en gassky op omkring 15.000 høj. Sammen afsatte disse to kraftfulde vulkanudbrud emissioner af sporgasser og aerosoler i atmosfæren. Disse emissioner dannede et sulfataerosollag, der i overførte 1,6 Tg SO 2 til stratosfæren og forstyrrede flyvninger over dette område i en kort periode efter udbruddene.

Jordskælv 
Et Jordskælv på 7,9 Mw fandt sted i juni 2014 på Aleuterne i en fokusdybde på 107 km. Skælvet blev forårsaget af skrå normal forkastning langs Aleutergraven, en konvergent grænse, hvor Stillehavspladen subducerer sig under den nordamerikanske plade omkring 59. mm/år.

Kilder og henvisninger 

 U.S. Geological Survey Geographic Names Information System: Aleutian Range

Vulkaner i Alaska
Alaskas geografi
Yili Group

Yili Group () (; fulde navn: Inner Mongolia Yili Industrial Group Company Limited) er en kinesisk børsnoteret mejerikoncern med hovedsæde i Hohhot. Det er en Kinas ledende mejerivirksomheder, ligesom Mengniu Dairy er. Virksomhedens omsætning var i 2014 på 7,25 mia. euro.

Virksomheden er etableret i 1990'erne, mens forhistorien går tilbage til 1956.

Referencer 

Fødevarevirksomheder fra Kina
Mejerier
Etableret i 1993
Mengniu Dairy

China Mengniu Dairy Company Limited () er en kinesisk børsnoteret mejerikoncern med hovedsæde i Hohhot. Virksomheden producerer og markedsfører mælkeprodukter under Mengniu-mærket. Mengniu er sammen med konkurrenten Yili Group blandt de største mejerivirksomheder i Kina. Mengniu's omsætning var i 2008 på 23,9 mia. yuan..
20% af China Mengniu har siden 2009 været ejet af det statsejede COFCO Group, Kina's største importør og eksportør af fødevarer.
Mengniu har investeret i virksomheden Modern Farming, der driver 26 landbrug med 229.200 køer.

Mengniu blev etableret i 1999 af Niu Gensheng, en tidligere medarbejder fra Yili. CDH Investments købte 32 % af virksomheden i 2002. Mengniu blev børsnoteret på Hong Kong Stock Exchange i 2004.

Referencer

Eksterne henvisninger 
 China Mengniu Dairy Co Limited's official website.

Fødevarevirksomheder fra Kina
Mejerier
Etableret i 1999
Natura 2000-område nr. 179 Nakskov Fjord og Inderfjord

Natura 2000-område nr. 179 Nakskov Fjord og Inderfjord   er et Natura 2000-område der består af habitatområde H15 og fuglebeskyttelsesområde F88 og   har et areal på   på 8.474 hektar, hvoraf 7.612 ha er hav. Området er tillige Ramsarområde.

Området er  udpeget for at beskytte det rige fugleliv  - både ynglende fugle, rastende trækfugle og overvintrende fugle. De mange småøer giver mulighed for, at
jordrugende fugle som terner, måger og vadefugle kan yngle, ligesom det store fladvandede
område i fjorden er fødekammer for både ynglefugle og vinterrastende fugle, og for at sikre dette er store dele af Natura 2000-området også  udpeget som vildtreservat nogle steder med begrænset adgang i yngletiden (15. marts-15. juli).

Natura 2000-området ligger   i Vandområdedistrikt II Sjælland  i vandplanomåde  2.5 Smålandsfarvandet.  i Lolland kommune.

Områdebeskrivelse
Nakskov Fjord er  et åbent marint område med meget lavvandede partier og forskellige bundforhold lige fra rev til sandbanker. I den sydlige del af fjorden findes den store lavvandede kystlagune Søndernor, der mod vest og nordvest afgrænsen af  den 5,5 km lange krumodde Albuen.  Nakskov Inderfjord,  er en brakvandssø syd for
Nakskov By og med forbindelse til fjorden via sluseport. Der findes 10 øer og holme i fjorden, bl.a.  Enehøje (den største), Rommerholm, Smedeholm, Dueholm, Kåreholm og Munkeholm samt dele af Albuen, Bondeholm og Vejlø.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen 2016-21 på mst.dk

Natura 2000-planer
EU-habitatområder i Danmark
Fuglebeskyttelsesområder i Danmark

Ramsarområder i Danmark
Vildtreservater i Danmark
Lolland Kommunes geografi
Christine Lambrecht

Christine Lambrecht (født 19. juni 1965) er en tysk advokat og politiker fra det socialdemokratiske parti (SPD), som siden 2021 har været forsvarsminister i kansler Olaf Scholz' regering,

I kansler Angela Merkels regering var Lambrecht justits- og forbrugerbeskyttelsesminister fra 2019 til 2021) og tillige familieminister i 2021.

Uddannelse og tidlig karriere 
Lambrecht gik på Albertus-Magnus-Gymnasium i Viernheim, Hessen, og fik abitur i 1984. Herefter studerede hun jura ved universiteterne i Mannheim og Mainz, hvor hun tog første juridiske statseksamen i 1992 og gennemførte et praktikophold ved statsretten i Darmstadt og tog anden juridiske statseksamen i 1995.

Politisk karriere 
Lambrecht har været medlem af SPD siden 1982. Hun var medlem af Forbundsdagen fra 1998 til 2021.

Referencer 

Politikere fra SPD
Forsvarsministre fra Tyskland
Ministre fra Tyskland
Medlemmer af Forbundsdagen
Chigmit-bjergene

Chigmit-bjergene er et underområde af Aleutian Range på Kenai-halvøen og Lake and Peninsula Boroughs i den amerikanske delstat Alaska.

Beliggenhed 
De er placeret i den nordøstlige ende af Aleutian-bjergkæden, på den vestlige side af Cook Inlet, omkring 200  km sydvest for Anchorage. De nærmeste større byer til området er Kenai og Homer, på tværs af Cook Inlet på den vestlige side af Kenai-halvøen.

Mod nord grænser Chigmits til Tordrillo-bjergene og mod nordvest til Neacola-bjergene. Cook Inlet markerer områdets østlige grænse, mens bjergene mod vest toner ud i bakkerne og lavlandet i Lake Clark National Park og Preserve. I syd og sydvest støder Chigmits til fortsættelsen af Aleutian Range ud på Alaskahalvøen.

Geologisk sammensætning 
Chigmits er sammen med det meste af Aleutian Range vulkanske og omfatter to fremtrædende stratovulkaner, Redoubt Vulkanen (3.108 moh.), højdepunktet af Aleutian Range, og Iliamna-vulkanen (3.052 moh.)

Kilder og henvisninger

Galleri 

Alaskas geografi
Vulkaner i Alaska
Kees van der Staaij

Cornelis Gerrit "Kees" van der Staaij  (født d. 12. september 1968) er en hollandsk politiker som har været medlem af Hollands underhus siden 1998 og partiformand for det Reformerede Politiske Parti siden 2010.

Kilder 

 Parlement.com - 'Mr. C.G. (Kees) van der Staaij' (på hollandsk)

Politikere fra Nederlandene
Küstendorf

Küstendorf, også kendt som  Drvengrad, er en bjerglandsby nær Mokra Gora i Serbien, nær grænsen til Bosnien-Hercegovina. Filmskaberen Emir Kusturica byggede landsbyen til sin film Livet er et Vidunder.

Filminstruktøren har udelukkende boet der siden 2005.

Bybygning 

Der er et fotogalleri, bibliotek, biograf, bageri, kunstbutik, svømmebad,  fitnesscenter, gavebutik samt Stanley Kubrick Teater.

2010 blev statuen af Johnny Depp afsløret under et besøg.

Gaderne er opkaldt efter Che Guevara, Diego Maradona, Novak Djokovic og Ivo Andric.

Emir Kusturica sagde: „Jeg mistede min by under krigen. Derfor ville jeg bygge min egen landsby, kystlandsby. Jeg drømmer om et åbent sted med kulturel mangfoldighed, der modstår globalisering.“

Den årlige Küstendorf Film- og Musikfestival finder sted der.

Galleri

Referencer

Eksterne henvisninger 

 Årlig Küstendorf Film- og Musikfestival 
 Küstendorf Hjemmeside på serbisk 
 En omfattende artikel om Küstendorf 

Byer i Serbien
Kultur i Serbien
Monmouthshire

Monmouthshire () er et hovedområde i det sydøstlige Wales. Navnet kommer fra det historiske county af samme navn; det moderne county dækker den østlige tre-femtedele af det historiske county.

I 2017 havde countiet 95.164 indbyggere.
Den største by Abergavenny, mens andre større byer og landsbyer er Caldicot, Chepstow, Monmouth, Magor og Usk. Countiet grænser op til Torfaen, Newport og Blaenau Gwent mod vest; Herefordshire og Gloucestershire mod øst; og Powys mod nord.

Seværdigheder 

 Chepstow Castle
 Raglan Castle
 Monmouth
 Trellech
 Abergavenny Castle
 Wye Valley
 Black Mountains
 Brecon Beacons National Park
 White Castle
 Skenfrith Castle
 Grosmont Castle
 Three Castles Walk
 Offa's Dyke
 Llanthony Priory
 Tintern Abbey
 Usk
 Usk Valley Walk
 Abergavenny
 Monmouthshire and Brecon Canal
 Marches Way
 Monnow Valley Walk
 Caldicot Castle
 The Kymin
 The Sugar Loaf

Scenic Railway Line:

 Gloucester to Newport Line

Referencer

Eksterne henvisninger 

Grevskaber i Wales